Kabeliai
Kabeliai – kaimas Varėnos rajono savivaldybės pietuose, 13 km į pietvakarius nuo Marcinkonių, 3 km į pietryčius nuo Vilniaus–Gardino geležinkelio, yra nebeveikianti Kabelių geležinkelio stotelė. Piečiau nuo kaimo išvesta valstybės siena su Baltarusija. Seniūnaitijos, parapijos centras. Yra Kabelių Švč. Mergelės Marijos Ėmimo į dangų bažnyčia, girininkija, 2 parduotuvės. Į pietus nuo Kabelių, prie Ašašninkų, Lietuvos partizanų žūties vietoje pastatytas kryžius.